Այսօր՝ հոկտեմբերի 2-ին, մեկնարկեց ամենամյա ԴիջիԹեք տեխնոլոգիական ցուցահանդեսը, որին այս տարի մասնակցում են աննախադեպ թվով ընկերություններ: «Ցուցահանդեսի մասնակից ընկերությունների թիվն աճել է շուրջ 70 տոկոսով, այսինքն առաջիկա 3 օրերի ընթացքում տեխնոլոգիական հայությունը բացառիկ հնարավորություն ունի ծանոթանալու շուրջ 170 առաջատար ընկերությունների տեխնոլոգիական լուծումներին և առաջարկներին»,-ցուցահանդեսի բացմանը նշեց ցուցահանդեսի կազմակերպիչ՝ Ինֆորմացիոն տեխնոլոգիաների ձեռնարկությունների միության (ԻՏՁՄ) գործադիր տնօրեն Կարեն Վարդանյանը: